MEGA แรงต่อ 4% โบรกชูพื้นฐานแกร่ง ผลงานครึ่งปีหลังโตรับ “ไฮซีซั่น”
MEGA วิ่งต่อ 4% โบรกฯชูพื้นฐานธุรกิจเด่น จับตาผลงานครึ่งปีหลังโตแกร่งรับ “ไฮซีซั่น” พร้อมแนะ “ซื้อ” เป้า 56 บาท โดยล่าสุดอยู่ที่ระดับ 51 บาท บวก 2 บาท หรือ 4.08% ด้วยมูลค่าการซื้อขาย 271.74 ล้านบาท
MEGA วิ่งต่อ 4% โบรกฯชูพื้นฐานธุรกิจเด่น จับตาผลงานครึ่งปีหลังโตแกร่งรับ “ไฮซีซั่น” พร้อมแนะ “ซื้อ” เป้า 56 บาท
25 ส.ค. 2564

ผู้สื่อข่าวรายงานว่า ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10.19 น. อยู่ที่ระดับ 51 บาท บวก 2 บาท หรือ 4.08% สูงสุดที่ระดับ 52 บาท ต่ำสุดที่ระดับ 49.25 บาท ด้วยมูลค่าการซื้อขาย 271.74 ล้านบาท

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส ระบุในบทวิเคราะห์ แนะนำ “ซื้อ” ราคาเป้าหมาย 56 บาท โดยมองว่าหุ้น MEGA เป็นหุ้นที่มีปัจจัยพื้นฐานที่ดี ซึ่งฝ่ายวิจัยได้มีการปรับประมาณการกำไรเพิ่มขึ้นหลังจากที่ผลกำไรงวดไตรมาส 2/64 ออกมาดีกว่าคาด ซึ่งรับผลจากความต้องการอาหารเสริมที่ยังดีจากคนรักสุขภาพกันมากขึ้นด้วย ทำให้ผลการดำเนินงานงวดครึ่งปีแรกของ MEGA อยู่ในเกณฑ์ที่ดี และคาดว่าจะดีต่อเนื่องในครึ่งปีหลัง (H2/64) เนื่องจากในช่วงไตรมาส 4/64 เป็นช่วง High Season ของธุรกิจด้วย ทำให้ครึ่งปีหลังมีโอกาสที่ผลดำเนินงานจะดีกว่าครึ่งปีแรก
ทั้งนี้ ในครึ่งปีแรกรายได้ของ MEGA ทำได้ประมาณ 6,800 ล้านบาท ซึ่งทั้งปี 64 คาดว่าจะมีรายได้ 13,900 ล้านบาท ส่วนกำไรในครึ่งปีแรกทำได้ประมาณ 800 ล้านบาท ทั้งปี 64 คาดว่าจะมีกำไรประมาณ 1,700 ล้านบาท โดยหลัก ๆ รับผลมาจากธุรกิจ Mega We Care (MWC)